《夏夜西亭即事寄钱员外》
唐代·耿湋

高亭宾客散，暑夜醉相和。细汗迎衣集，微凉待扇过。

风还池色定，月晚树阴多。遥想随行者，珊珊动晓珂。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。